És a partir de les paraules i dels conceptes que creem el pensament. Comprendre el gran valor que tenen i el com i el perquè de l'estigmatització i la criminalització que pateixen algunes idees no és una feina senzilla, i menys quan qui s’ha encarregat d’estigmatitzar és un sistema de relacions socials, sexuals i polítiques instaurat pels homes. Aquests com a grup social, i de forma individual i col·lectiva, oprimeixen les dones també de manera individual i col·lectiva a la vegada que s'apropien de la seva força productiva i reproductiva, dels seus cossos i dels seus productes, ja sigui amb mitjans pacífics o mitjançant l'ús de la violència. Sí, parlem del patriarcat, un sistema que, en comunió malalta amb el capitalisme, ha degenerat i falsificat el concepte de feminisme.\nPer això és fàcil trobar organitzacions, institucions i persones que avui dia encara el rebutgen, el feminisme. Però com que és políticament incorrecte no declarar-se a favor de la igualtat de gènere, ens parlen d’igualitarisme. Error. L'igualitarisme és un moviment sociopolític, l'objectiu del qual és aconseguir la igualtat per a totes les persones independentment del seu sexe o qualsevol altra característica demogràfica, d'orientació sexual o de diferents diversitats funcionals, però que en cap moment recull el dret de les dones a l'equitat. Ni a la equipotència o a la capacitat d'exercir el poder, no solament el de resistir, sinó el de comptar amb la força i els recursos necessaris per a l'autonomia. Ni tampoc a l'equivalència o a tenir el mateix valor en el sentit de no ser considerat ni per sota ni per sobre de l'altre. Ni a l’equifonia o a la possibilitat d'emetre una veu que sigui escoltada i considerada com a portadora de significat, gaudi i credibilitat.\nSabem el que vol dir i què és vol dir quan es declara una ciutat lliure de desnonaments o acollidora, i tenim clar que és molt més que una simple marca. És un símbol que eleva el compromís polític a la praxis i que obliga a incloure'l a l'agenda política.\nPer CCOO, la proposta de declarar Terrassa ciutat feminista era un gest amb el qual creiem que es podrien facilitar múltiples propostes per part del consistori, les entitats, els sindicats i la ciutadania amb un únic objectiu vertebrat: reafirmar-nos en aquesta lluita contra el patriarcat, contra les desigualtats i el terrorisme masclista. I, volem també, amb aquesta declaració, valorar el feminisme i les feministes i donar-los el reconeixement que es mereixen. Volem, entre d'altres coses, fer comprendre que allò personal és polític, i en la mesura que controlar les dones és tan important per a la globalització com per als moviments identitaris de dreta, la defensa dels drets socials i econòmics de les dones ha de ser un aspecte vital i actiu per a l'esquerra.\nSom hereves i hereus de dones molt valentes que van esquerdar el patriarcat. Hem avançat, és cert, però hem de reconèixer i denunciar que segueix aquí, instal·lat amb arrels fortes i ben alimentades, i és tan camaleònic com pervers. Combatre les desigualtats i les violències masclistes passa també per reconèixer-les, i per fer-ho ens cal visibilitzar-les. Per què com puc ser lliure si no conec la llibertat?\nDes de CCOO creiem que, si ens centrem en allò que necessiten les altres persones, en aquest cas les dones i les nenes, més que en el que nosaltres som, representem o volem, si tenim la capacitat d'empatitzar, la nostra parla es farà més constructiva, amable i útil de manera natural.


Apartment Nedjeljka Klek Croàcia - Ofertes d'hotels amb els MILLORS DESCOMPTES EN LÍNIA\nVeure tots els 83 allotjaments a Klek.\nKlek, Klek, Croàcia - Veure al mapa\nConvenientment situat a Klek, Apartment Nedjeljka és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nApartment Nedjeljka ofereix un servei impecable i compleix amb totes les exigències dels més experimentats viatgers. Per a la comoditat i comfort dels seus clients, l'hotel ofereix Wi-Fi gratuït en totes les habitacions, aparcament de cotxes, habitació familiar.\nGaudiu de les comoditats d'alta gama com ara aire condicionat, calefacció, balcó/terrassa, aparell de televisió, nevera per tal de relaxar-vos després d'un cansat dia. A més, l'oci que l'hotel ofereix assegurarà que tengui molt a fer durant el dia. Les seves instal.lacions de primera i una situació excelent fan de Apartment Nedjeljka la base perfecta per a gaudir de la seva estada a Klek.


Esta adjudicació es basa en la redacció de diferents projectes i la direcció de les obres per a millorar les instal·lacions de diversos col·legis del municipi\nLa Junta de Govern Local ha aprovat hui l'adjudicació de la redacció de projectes i direcció d'obres per a executar reformes en diferents centres educatius públics del municipi. L'import destinat per a l'adjudicació dels lots del contracte de servicis de redacció d'estos projectes, que s'emmarquen en el programa Edificant, ascendix a 58.437,32 euros (IVA inclòs).\nConcretament, el primer dels lots es referix a la redacció del projecte i la direcció de l'obra sobre la reforma de la instal·lació elèctrica i calefacció del CEIP Villar Palasí a càrrec de l'empresa Urbanistas Ingenieros S.A. per un import d'11.991,10 euros. D'altra banda, el segon lot es destina al CEIP Maestro Tarazona per a realitzar esta mateixa operació, la redacció i direcció de l'obra del projecte sobre la reforma de la instal·lació elèctrica i calefacció, a càrrec de l'empresa Vielca Ingenieros S.A. per 13.416,48 euros.\nEl següent lot, que també contempla el mateix projecte de reforma de la instal·lació elèctrica i de la calefacció del CEIP Ausiàs March i del CEIP Victoria i Joaquín Rodrigo ascendix a 12.544,40 euros i la seua redacció i direcció està a càrrec de l'empresa Investigación y Control de Calidad S.A. (INCOSA). La redacció i direcció de l'obra del lot cinc, denominat ‘instal·lació d'ascensors en el CEIP Vilamar i en el CEIP Cervantes’ és a càrrec de l'arquitecte Isidro Peris Arnau per 4.815,80 euros.\nFotografia d'arxiu del CEIP Villar Palasí\nFinalment, la redacció i direcció de l'obra del lot sis, que pretén millorar les zones exteriors del CEIP Baladre, Vilamar, Cervantes i Mediterrani, s'ha adjudicat a l'arquitecte Josep Cano Pérez, i l'import ascendix a 15.669,50 euros. Tots estos imports, que ja inclouen IVA, són pluriennals, és a dir, que en estendre's l'execució del contracte al pròxim exercici 2020, la distribució de la despesa d'adjudicació per cadascun dels lots es realitzarà tal com es recull en el plec de clàusules administratives, un 60% del pressupost es destinarà per a este exercici i el 40% restant per al pròxim.\nPel que respecta al lot denominat ‘reforma de la instal·lació elèctrica i de la instal·lació de la calefacció’ del CEIP Baladre i Baladre Infantil ha quedat desert, la qual cosa no implica que es deixe de realitzar este projecte, sinó que s'executarà per una altra via. La redacció i direcció de l'obra, en este cas, ascendix a un màxim de 12.342 euros, IVA inclòs, segons s'establia en el plec de condicions.\nSegons ha declarat el regidor d'Educació, José Manuel Tarazona, “s'ha fet un pas important i necessari per a poder realitzar la inversió prevista en els centres educatius dins del programa Edificant, el qual afecta a diferents col·legis de la ciutat, amb l'objectiu de millorar significativament les seues instal·lacions elèctriques, de calefacció, d'accessibilitat i adequació dels patis”. En este sentit, Tarazona considera que els projectes previstos cada vegada estan més a prop i ha explicat que “a partir d'este moment, les empreses adjudicades per a realitzar la redacció del projecte i la direcció d'obra tenen 15 dies per a elaborar la memòria valorada de la intervenció, que s'enviarà a la Conselleria d'Educació per a rebre la competència definitiva i poder dur a terme les reformes previstes en els col·legis”.


Sánchez ofereix 1.700 milions pel sí del PDECat i ERC als...\nActualitat Poders Sánchez ofereix 1.700 milions pel sí del PDECat i ERC als pressupostos\nL'entorn del president dubta del suport dels independentistes als comptes de l'Estat pel 2019\nPoders 10/01/2019 11:10\nPedro Sánchez no dona per perdut el suport dels independentistes a l'aprovació dels pressupostos generals de l'Estat pel 2019. Aquest dimecres el primer secretari del PSC, Miquel Iceta, anunciava "amb un somriure i optimisme, us dic que encara tindrem un altre gran argument a favor de l'aprovació dels pressupostos".\nI aquest divendres el govern central aprovarà una Inversió de 1.700 milions d'euros en recursos addicionals per la Generalitat que es donaran en entregues a comptes i altres conceptes. Iceta ja va avançar ahir que "per primera vegada després de molt temps, Catalunya serà tractada amb justícia pel que fa a nivell d'inversió pública de l'Estat".\nDes de la Moncloa, a més, insisteixen que aquest increment d'inversió podria haver estat més i arribar als 2.200 milions. Des de l'executiu de Sánchez han aprofitat per denunciar que això no ha estat possible perquè el PP i Cs van vetar la nova senda del dèficit públic al Senat.\nAquest divendres està previst que el Consell de Ministres aprovi el projecte dels pressupostos generals de l'Estat el 2019, per després portar-los al Congrés on es preveu que rebran els vots en contra del PP i de Ciutadans, i està per veure que acabaran fent els grups independentistes catalans tot i que l'entorn de Sánchez dubta del suport del PDECat i ERC als pressupostos estatals.\nMiquel Iceta Pedro Sánchez\nParole parole parole...parole parole parole... mentides espanyoles per un tubo... el que no és mentida són els 16000 milions que paguem a Ascanya. Encara que com ells són pobres, els hem de pagar...Menys cuento jacobí i més veritat.


El PSIB-PSOE alerta que l’escalada de la ultradreta posa en perill els drets aconseguits per al col·lectiu LGTBI – psibpsoe\nEls Socialistes han celebrat una trobada amb la militància amb els cofundadors de l’organització en defensa dels drets transsexuals Chryssàlis amb motiu del Dia Internacional de la Visibilitat Trans\nEls Socialistes de les Illes Balears han organitzat una trobada amb els cofundadors de l’organització en defensa dels drets transsexuals Chryssàlis per compartir la seva experiència amb la militància sobre què suposa tenir un infant transsexual. Un acte que ha estat organitzat per la secretària de Drets Socials i LGTBI del PSIB-PSOE, Teresa Suàrez, i que ha comptat amb la participació dels cofundadors i pares d’un infant transsexual, Àlex Lucas i María Luisa Ortega.\nD’aquesta manera, la socialista Suàrez ha reivindicat que “amb l’escalada de la ultradreta a Europa molts dels drets que hem aconseguit per al col·lectiu LGTBI perillen” i hi ha afegit “l’entrada al govern de la ultradreta a Castella i Lleó evidencia que el Partit Popular està disposat a deixar de banda els seus valors per aconseguir el poder”.\nSuàrez ha incidit que “només quan governam els socialistes avançam en drets”. La socialista ha recordat la llei pionera a Espanya que es va aprovar a les Illes Balears per a garantir els drets de les lesbianes, els fais, els trans, els bisexuals i els intersexuals i, també per erradicar la LGTBIfòbia. “S’està fent tot un camí conquerint drets i dins el col·lectiu encara hi ha gent que es senten qüestionats per la societat i que no tenen reconeguts els seus drets i hem de continuar fent feina per aconseguir la seva acceptació”.\nPer la seva banda, el cofundador de Chryssàlis, i pare d’un infant transsexual, Àlex Lucas ha exposat que “abans del 2015 no ens agafaven ni el telèfon, a l’escola no reconeixien el dret de la nostra filla a ser una nina i no obtenien ajuda ni respostes enlloc; però d’ençà que hi va haver un canvi de govern, cap a un progressista, només vàrem trobar facilitats”, ha dit en referència a tràmits com canviar el nom de la seva filla del document d’identitat o aconseguir una acceptació plena al centre educatiu.\nEn la mateixa línia, la cofundadora de Chryssàlis, i mare d’un infant transsexual, María Luisa Ortega ha subratllat que “hem de continuar celebrant el Dia Internacional de la Visibilitat Trans per commemorar tots els drets assolits, però també per reivindicar i lluitar tots els drets que encara ens queden per assolir perquè encara hi ha gent que no reconeix a una persona pel seu nombre sentit o el seu sexe sentit”.\nAnterior\tAlícia Homs: “Ha quedat en evidència que la missió impulsada per l’extrema dreta amb el seguidisme del PP és clarament partidista”\nPròxim\tEl PSIB-PSOE defensa “la determinació i l’eficàcia” amb què ha actuat el Govern per “protegir els sectors més afectats” pels efectes de la guerra


Més iniciatives per rehabilitar edificis i locals del centre històric de Vilafranca | RTVVilafranca\nDarrerament s’està detectant certa activació d’iniciatives privades que rehabiliten edificis antics al centre històric de la vila.\nUn dels factors que hi influeix és un context favorable en matèria d’ajuts i subvencions per a la rehabilitació.\nLa tardor passada es va anunciar que una constructora local havia comprat l’edifici de la Vall del Castell, buit i en desús durant anys. Les obres de rehabilitació preveuen la construcció de dotze habitatges, tres locals comercials i un aparcament privat. Aquesta iniciativa s’uneix a d’altres de més petites que s’interessen per locals, habitatges o edificis sencers al nucli antic. El regidor d’Urbanisme Francisco Romero explica que, tot i que el fet de construir al centre històric implica a priori una major complexitat, actualment hi ha més facilitats per afrontar una rehabilitació.\nRomero destaca que el context és favorable a aquest tipus d’actuacions gràcies a ajuts per a la rehabilitació vinculats per exemple als fons europeus Next Generation o les subvencions municipals per a la rehabilitació energètica d’edificis residencials. Tot plegat contribueix a revitalitzar i dinamitzar el centre.\nHi ha iniciatives grans com la de l’edifici de la Vall del Castell, però també hi ha qui ha adquirit una finca al centre per viure-hi en el futur. És el cas del número 3 de la plaça del Campanar. La idea dels nous propietaris i de l’arquitecte responsable de l’obra era mantenir les façanes però el mal estat de l’edificació ho ha fet impossible. De manera que es va acabar decidint enderrocar l’edifici i aixecar-hi una nova construcció que mantingui l’essència de la casa, l’antiga fonda de Cal Quel, i sigui respectuosa amb el patrimoni.\nCom tota obra que es desenvolupa al centre històric s’ha d’estar molt atent a l’aparició de restes arqueològiques. En aquest cas han aparegut sitges, un pou, arcades i murs d’època medieval i moderna que han estat documentades pels arqueòlegs.\nEn tot el centre de Vilafranca hi ha la possibilitat que apareguin restes arqueològiques, que s’han d’estudiar, posar en context i documentar.\nDe fet, qualsevol ciutadà que sospiti que hi poden haver restes arqueològiques quan s’està desenvolupant una obra, tant al nucli urbà com en altres zones de la vila, ha d’informar l’Ajuntament.\nPer afrontar qualsevol obra cal tenir en compte tot un marc normatiu que regula el planejament urbanístic i les llicències. Un dels elements clau d’aquest marc normatiu és el catàleg del patrimoni. Està previst que al ple del mes de juliol l’Ajuntament de Vilafranca debati el nou catàleg del patrimoni que es va començar a elaborar al 2015 i que substituirà el vigent, del 1988.\nedificis, llicències, obres, rehabilitació, urbanisme


Solidaritat en forma d'hort | Diari de Vilanova\nSolidaritat en forma d'hort\nA l’hort de l’Economat es treballen valors com la responsabilitat i l’esforç\nAl terreny hi ha lloc per a 21 parcel·les i un espai comunitari\nAlba S.M., Vilanova i la Geltrú | 12/11/2017 a les 18:00h\nArxivat a: Societat, Valors, Projecte solidari, Aliment, Voluntaris, Hort economat\nEls usuaris conreen els seus productes i també realitzen treballs comunitaris. | Sidru C.\nA l’hort de l’Economat de Vilanova no només es cultiven enciams, bledes, patates, carxofes o calçots. També es cultiva solidaritat, esperança, valors, amistats i, sobretot, molt d’esforç. Aquest projecte, gestionat per Càritas, va començar quan la Casa d’Empara va cedir el terreny, ubicat al marge est del torrent de la Pastera, entre el raval de la Pastera i el carrer de la Masia d’en Frederic, a l’Economat. Els inicis van ser molt durs, ja que el terreny no s’assemblava ni per casualitat a un hort. Les herbes eren més altes que el tractor, recorda Quim Fort, responsable de l’hort. Tot i això, vam pensar que a causa de les necessitats de Vilanova, aquest era un espai que es podia aprofitar gràcies a la bona terra i a l’aigua, explica Antoni Marrugat, responsable de l’Economat.\nTothom sap, o es pot imaginar, com es conreen els enciams, les bledes, les patates, les carxofes i els calçots, però, com es cultiva la solidaritat, l’esperança, els valors, i l’amistat en un hort? És gràcies a les persones. En aquest espai n’hi treballen diverses, amb diferents responsabilitats i funcions cada una d’elles. Fort s’encarrega de la part tècnica i productiva gràcies als seus coneixements en el món agrari. Pere Todó, educador social, és l’encarregat de la part social d’aquest projecte. La meva feina és fer un seguiment de les famílies que participen en el projecte, treballar hàbits com l’assistència, la puntualitat i sobretot motivar-los per fer un canvi en la seva vida i que formin part de l’evolució d’aquest hort, explica. Per tant, la diferència d’aquest hort no és només la funció productiva, sinó també la funció social, completa Marrugat.\nUna de les parts més importants d’aquest hort són els voluntaris i els usuaris. Actualment hi ha 5 voluntaris i 18 famílies usuàries. Els voluntaris són aquells que ajuden les persones a saber quins productes de temporada han de plantar, com fer-ho, i faciliten consells perquè la producció sigui la més positiva possible. Per ser voluntari, l’únic requisit que hi ha és fer un curs que imparteix Càritas. Un dels nostres objectius també és aconseguir més voluntaris per poder treure més rendiment, afirma Marrugat. Per altra banda, els usuaris són aquells que s’abasteixen del que es conrea a l’hort per al seu propi autoconsum.\nL’espai té un total de 5.000 metres quadrats, la meitat dels quals estan dedicats a l’espai comunitari. La producció que s’aconsegueix es dona a l’Economat. Aquests treballs comunitaris poden consistir a fer compostatge, fer anar el motocultor, entre altres funcions, explica Marrugat. L’altra meitat es divideix en parcel·les de 60 metres quadrats –hi ha un total de 21 parcel·les, però actualment n’hi a 15 d’ocupades. Tot el que es cultiva a les parcel·les és proporcionat per Càritas, explica Marrugat.\nPer conrear una parcel·la és necessari fer una entrevista amb el treballador social per veure quines són les necessitats de la família i, a partir d’aquí, valorar. Un cop feta l’entrevista, i si s’accepta la sol·licitud per adquirir la parcel·la, la persona o persones que la rebin tindran una sèrie de compromisos que hauran de complir. Hi ha gent que té clar que ha de treballar en la seva parcel·la i també en la part comunitària, però també hem estat amb persones a qui no els ha estat tan fàcil i és llavors quan entra en joc l’educador social per treballar els diferents hàbits, afirma Marrugat.\nL’economat: aliments al servei de les persones\nL’Economat de Vilanova és un servei social de distribució gratuïta d’aliments, gestionat sota la modalitat d’un supermercat, on les persones i famílies beneficiàries poden anar a comprar amb un sistema de punts una quantitat d’aliments. Es tracta d’un nou servei de distribució d’aliments que substitueix els actuals bancs de queviures, que fins ara han estat realitzant les seus de Càritas i Creu Roja.\nUn reeixit any 2016\nL’any 2016 l’Economat va comptar amb 140 persones voluntàries. Es van distribuir a 980 famílies (1.631 adults i 1.198 menors) 33,7 tones d’aliments i productes de primera necessitat. El 71% dels productes va arribar gràcies a donacions de la Fundació Banc d’Aliments, recaptes sobrants de supermercats i, des del maig, el peix sobrant de la Confraria de Pescadors. El 29% restant va ser comprat per l’Economat amb l’objectiu de cobrir totes les necessitats requerides.\nAnònim, 14/11/2017 a les 17:05\n...o economia sumergida...que pasa amb els que paguem impostos???? encara hem d'apludir????? qyuines collonades!!!!


Salut evita 700 ingressos a l’Arnau en cinc mesos i augmenta en un 10% les operacions | Gestió de Serveis Sanitaris. Hospital Santa Maria\nSalut evita 700 ingressos a l’Arnau en cinc mesos i augmenta en un 10% les operacions\nDesprés de millorar la coordinació d’atenció primària i l’hospital per tractar els pacients amb malalties cròniques || El nombre d’urgències ateses aquest hivern s’ha reduït a nivells del 2004\nL’Hospital Arnau ha registrat fins a 700 ingressos menys durant els 5 primers mesos de 2013, en comparació al mateix període del 2012, gràcies a la coordinació entre l’atenció primària i hospitalària per atendre els pacients crònics. Així ho va explicar ahir el gerent de l’Institut Català de la Salut a Lleida, Jaume Capdevila, que va apuntar: “Els pacients crònics que abans ingressaven a l’hospital, ara es tracten amb els programes d’atenció primària, i així alliberem llits.” Capdevila va afegir que això ha permès a l’hospital augmentar la seua activitat quirúrgica, que ha crescut entre un 7 i un 10% i reduir el nombre d’urgències que s’atenen a l’Arnau, que aquest hivern ha caigut al seu nivell més baix des del 2004.\nCapdevila va fer ahir aquestes declaracions durant una jornada sobre el pla de salut a Lleida i l’Alt Pirineu, a la qual van assistir uns 200 professionals. El conseller Boi Ruiz, que hi va ser present, va afegir que reduir el nombre d’ingressos és un dels objectius que s’ha marcat la conselleria. “Volem que tot el que es pugui tractar al CAP, es tracti a primària i si es pot resoldre a casa amb atenció domiciliària, millor que amb ingrés hospitalari.” El conseller va destacar que l’objectiu d’aquestes reformes no és retallar en pressupost, sinó millorar la qualitat assistencial i que els hospitals i CAP guanyin en eficiència. “Són canvis sobre els quals s’havia parlat i escrit molt des de feia temps però que no s’havien posat en marxa i ara era el moment de fer-ho”, va apuntar Ruiz, que va destacar que els diners que la conselleria s’estalviï amb aquestes mesures, es destinaran a altres conceptes, com el de la millora de les llistes d’espera. En aquest sentit, Ruiz va admetre que aquestes continuen sent “el gran problema, crònic i etern”, del departament que dirigeix. “Ja vaig dir que les llistes per a les intervencions no urgents augmentarien i el 2011 havien anat a més. El 2012 van millorar i l’objectiu és que es continuïn reduint”, va assegurar Ruiz. Davant de la pregunta sobre la denúncia de Metges de Catalunya, en què alerta que les esperes per a algunes intervencions s’han disparat amb les retallades, el conseller va assenyalar que les llistes correctes “són les que hi ha publicades al web del departament”.\nPel que fa a l’aliança estratègica entre l’Arnau i el Santa Maria, que unificarà la gestió dels dos centres, Ruiz va assenyalar que es completarà aquest any.\nPer la seua part, l’alcalde de Lleida, Àngel Ros, que també va assistir a la jornada, va demanar a Ruiz que activi el centre d’atenció per a malalties psíquiques per a joves, que està impulsat per Sant Joan de Déu, i que tingui en compte la Franja a l’hora de planificar l’assistència a\nSegre, 27 de juny de 2013


Aprenentatge per ambients – Els Picarols\nEls ambients d’aprenentatge sorgeixen a partir del nostre concepte d’infant: una persona capaç, amb emocions, sentiments, experiències, espontaneïtat, curiositat i amb moltes ganes d’aprendre. Creiem en un infant protagonista del seu propi aprenentatge, un infant que investiga, prova, assaja, modifica, construeix, destrueix, parla, raona, explica, inventa, imagina… En definitiva, un infant capaç d’expressar-se mitjançant múltiples llenguatges alhora que es desenvolupa com a ésser social interaccionant amb altres infants, adults i amb l’entorn, per aprendre i créixer de forma conjunta..\nEl joc és el millor mitjà educatiu per afavorir l’aprenentatge i el coneixement. Està demostrat que allò que l’infant aprèn a través d’un joc es transfereix a altres conductes. Per la qual cosa, podem afirmar que el joc és una activitat que desperta la intel·ligència.\nAixí doncs, basant-nos en aquestes afirmacions, podem dir que els ambients són diferents espais d’aprenentatge pensats i dissenyats tenint en compte el moment evolutiu de cada infant del grup-aula. Són espais de relació i comunicació, en els quals a partir de diferents propostes els infants poden actuar, observar, experimentar, construir, inventar, imaginar, compartir, relacionar-se, emocionar-se i interactuar amb els altres. A més, es fomenta el desenvolupament dels diversos llenguatges, com ara el matemàtic, l’artístic, el musical, verbal, l’emocional…


Habilitats En Comunicació, Resolució De Conflictes I Negociació - Na…\nHabilitats En Comunicació, Resolució De Conflictes I Negociació - Natàlia Herèdia i López (26 11 2009)\nHabilitats En Comunicació, Resoluci...\nby Natàlia Herèdia i...\nNatàlia Herèdia i López, Arquitectura de la informació i gestió de projectes web\nPautes i recomanacions per a millorar la comunicació en les relacions interpersonals dins de l'empresa. (Document en català)\nTravel, Entertainment & Humor\nGuillem Cabré Prades\nHabilitats en comunicació, resolució de conflictes i negociació a càrrec de Natàlia Herèdia López Sessió formativa 2.\nHabilitats en comunicació, resolució de conflictes i negociació

Objectius.

Ens coneixem?

La comunicació.

Presentació en públic.

Gestió dels conflictes, queixes.

Negociació.

Conclusions.

\n

Per què podem necessitar tècniques de comunicació i de presentació?

1. Objectius 4.\n

En un acte de comunicació la veritat no és el que jo dic, sinó el que l’altre entén.

1. Objectius ‘ ¿Tu verdad? No, la verdad, y ven conmigo a buscarla. La tuya, guárdatela’ ( Antonio Machado ). ‘ A mesura que avança una discussió, retrocedeix la veritat’ ( Anònim). ‘ La verdad existe como existe la belleza: todo el mundo las admira, pero a nadie pertenecen’ ( Juanan Urkijo ). ‘ Si tu i jo discutim i tu em guanyes, serà potser, que el què tu dius és veritat i és fals el meu?’ ( Lao Tse ). 5.\n

El que val és el que entén el nostre receptor

1. Objectius Hem d’assumir el paper de comunicadors i intentar transmetre correctament la nostra idea als nostres clients i/o proveïdors. Parlar no vol dir transmetre el missatge. Conèixer molt un tema o projecte en concret no vol dir que el transmetem correctament. 6.\n

Prendre consciència de la importància de com ens comuniquem.

Fer-ho bé ens pot ajudar personalment i professionalment en molts àmbits.

- Hem d’aconseguir fer-nos entendre, persuadir i saber transmetre correctament el missatge

1. Objectius 7.\n2. Ens coneixem? 8.\n2. Ens coneixem?

Per què conèixer-nos?

La percepció d’un mateix.

Tractem amb persones.

\n2. Ens coneixem? > Per què conèixer-nos?

Objectiu de conèixer-nos: guanyar-nos la confiança dels demés per poder comunicar-nos i negociar més hàbilment.

Cadascú és com és, som humans i cal respectar-ho. Però si volem influir en les altres persones cal tenir en compte com ens dirigim a ells i intuir com ens perceben.

\n2. Ens coneixem? > La percepció d’un mateix

La percepció que tenim de nosaltres mateixos pot ser completament diferent a la que tenen els altres.

Responsable Energètic Organitzat Decidit Reflexiu Analític Sistemàtic Prudent Intransigent Agressiu Meticulós Autoritari Indecís Inflexiu Recelós Reservat 11.\n2. Ens coneixem? > Tractem amb persones

Tractar amb persones sovint significa tenir que comunicar-nos i resoldre conflictes en moments puntuals amb altres persones.

Cal cuidar la nostra relació amb les persones:

Col·laboradors

Proveïdors

Cap o caps

Companys

Clients (interns i externs)

I amb tothom en general!

\n2. Ens coneixem? > Tractem amb persones

Preguntem-nos... quan ens comuniquem amb els altres:

Apliquem la intel·ligència emocional?

Escoltem activament?

Som empàtics?

Ens expressem de forma assertiva?

\n3. La comunicació 14.\n3. La comunicació

Què és la comunicació?

Passos de la comunicació.

Habilitats en la comunicació.

\n3. La comunicació > Què és la comunicació?

La comunicació es un camp d’estudi dins les ciències socials que explica com es realitzen els intercanvis comunicatius i com aquests afecten a la societat.

Investiga el conjunt de principis, conceptes i regularitats que serveixen de base per a l’estudi de la comunicació com a procés natural.

La comunicació és l'intercanvi d’informació (el contingut) entre persones mitjançant diversos canals.

\n3. La comunicació > Què és la comunicació?

Esquema bàsic de la comunicació

Del 65 al 85 per cent de la comunicació és no verbal 17.\n3. La comunicació > Elements de la comunicació Emissor : creïble i persuasiu. Receptor : té una capacitat i interès limitat d’atenció i d’interacció. No podem preveure la seva reacció ni si entendrà el que demanem. 18.\n3. La comunicació > Elements de comunicació Missatge : En una comunicació el missatge no és unilateral sinó que es forma a partir de les iteracions i els processos de codificació i descodificació del missatge. Quan un missatge passa entre diversos interlocutors és fàcil que es perdi la idea original del missatge. 19.\n3. La comunicació > Elements de la comunicació

Un missatge és eficaç

quan compleix aquests requisits:

Clar

Precís

Objectiu

Veraç

Oportú

Interessant

\n3. La comunicació > Elements de la comunicació Codi : Sistema o nivell lingüístic que utilitzem en la comunicació. Canal : El canal s’adapta al missatge i a les necessitats. Per exemple un powerpoint Feedback : La informació que recull l'emissor d’una comunicació sobre els seus efectes en el subjecte que la rep. És cabdal per saber com s’interpreta el missatge. 21.\n3. La comunicació > Elements de la comunicació

El lloc i el moment escollit.

Pertorbacions i interferències.

(sorolls, cues, moviments estranys que poden ser molestos).

Manca d’empatia.

Inexistència de feedback.

Estereotips i prejudicis.

Efecte-halo.

No escoltar.

Hi ha barreres que poden dificultar una correcta comunicació. Com per exemple: 22.\n3. La comunicació > Passos de la comunicació

Donar forma a la idea.

Traduir la idea en missatge i codificar-la (guió d’una reunió, esquema, informe, powerpoint …).

Transmetre la idea en una trobada (reunió, videoconferència…).

Traduir i comprendre el missatge.

Utilitzar el missatge.

\n3. La comunicació > Habilitats en la comunicació

Quan la comunicació no funciona la responsabilitat és de qui emet el missatge

Recordem el *:

20% del que escoltem

40% del que llegim

60% del que escrivim

80% del que expliquem

* Font ESADE

\n3. La comunicació > Habilitats en la comunicació

Actituds que cal aplicar:

Escolta activa

Empatia

Assertivitat

Demanda de feedback

\n3. La comunicació > Habilitats en comunicació

Escolta activa

L’habilitat que ens permet prendre consciència de que ens intentem comunicar.

Assegurar-nos que s’està entenent el missatge.

Augmentar la probabilitat d’escolta per part del interlocutor.

Reduir l’oposició i ajudar l’interlocutor a que es senti millor.

Facilita la comunicació i ajuda a retenir el contingut a la memòria.

\n3. La comunicació Habilitats en la comunicació

Escolta activa

Com?

Observant l’interlocutor.

Identificar què ens transmet l’interlocutor.

Adoptar comportaments i expressions similars a les de l’interlocutor.

Postura activa.

Mantenir contacte visual.

Expressió facial d’atenció i incentius no verbals.

Parafrasejar i ajudar amb incentius verbals.

No interrompre el seu discurs.

No emetre judicis ni rebutjar els seus sentiments.

\n3. La comunicació Habilitats en la comunicació

Escolta activa

Quan?

Si observem canvis bruscos en la conversació.

Si es perceben expressions que denoten oposició, hostilitat, escepticisme…

\n3. La comunicació > Habilitats en la comunicació

Escolta activa

Escoltar amb... > Escoltar les ...> Percebem el...

L’oïda > Paraules > Missatge La ment > To de veu > Intencions El feedback > Llenguatge no v.> Gestualitat 29.\n3. La comunicació > Habilitats en la comunicació

Empatia

Posar-se en el paper del nostre interlocutor i entendre les seves inquietuds, emocions i ambicions.

Per què?

Augmentar la probabilitat d’escolta per part de l’interlocutor.

Reduir l’oposició i ajudar l’interlocutor a que es senti millor.

Com?

Observant com es sent l’interlocutor.

Adoptant comportaments i expressions similars a les seves.

Quan?

Observem que hi ha canvis bruscos en la conversació.

Es perceben expressions d’oposició i/o hostilitat.

\n3. La comunicació > Habilitats en la comunicació

Assertivitat

L’art d’expressar de forma clara i concisa els desitjos, necessitats i informació essent respectuós amb el punt de vista de l’altra persona:

Autoafirmar la pròpia convicció sense manipular ni deixar-se manipular.

Afrontar les situacions amb respecte.

Poder saber comunicar-se amb persones de tota mena.

\n3. La comunicació > Habilitats en la comunicació

Assertivitat

Com?

- Defendre els nostres interessos sense agredir a l’altre persona.

Quan?

- Quan pretenem arribar a un acord, no guanyar.

\n3. La comunicació > Habilitats en la comunicació

Assertivitat

No verbal:

Cos ferm però sense estar rígid. Postura relaxada.

Establir contacte visual.

Somriure.

No apropar-se massa a l’altre persona.

Llenguatge verbal:

“ M’agradaria que…”

“ Et necessito per a…”

Evitar disculpar-se

\n3. La comunicació > Habilitats en la comunicació

Demanar feedback

Retroalimentació pluridireccional per compartir observacions, preocupacions i suggeriments amb la finalitat de recopilar informació

- Demanar l’opinió

Estar alerta de les reaccions de l’interlocutor

Identificar el “Visualback”

Del feedback se'n desprenen noves oportunitats i/o necessitats

\n3. La comunicació > Habilitats en la comuncació

En resum...

Conèixer al client i saber les seves expectatives.

Discutir els temes per separat, no barrejats.

No acumular sentiments negatius.

No reprendre el passat.

Ser específic, concret i precís. Evitar l’abstracció i els sobreentesos i utilitzar un llenguatge clar.

Cuidar la comunicació no verbal.

Escollir el lloc i el moment adequat.

Preparar el guió del que es dirà i com.

Correcció lingüística.

\n4. Presentar en públic 36.\n4. Presentar en públic

A tenir en compte...

Elements lingüístics i paralingüístics de la presentació.

Parlar en públic.

Etapes de la presentació.

Com fer la presentació.

\n4. Presentar en públic > A tenir en compte…

Informar no és comunicar

Cal preparar la comunicació :

Preparar els temes a tractar.

Fer un esborrall.

Assajar la presentació.

Presentar-la.

Canals de comunicació.

Gestió del temps de la comunicació.

Aplicar autocontrol.

\n4. Presentar en públic > Elements lingüístics i paralingüístics de la presentació

Components paralingüístics de la comunicació

Llenguatge corporal

Aspectes de la veu i l’enunciació:

Volum de la veu

Entonació

Fluïdesa

Claredat

Velocitat

Temps de la parla

\n4. Presentar en públic > Elements lingüístics i paralingüístics de la presentació

Llenguatge corporal

Els moviments corporals aporten significats especials a la paraula oral durant l'esdeveniment comunicatiu.

La postura corporal

Els gestos

Expressió facial

\n4. Presentar en públic > Elements lingüístics i paralingüístics de la presentació

Llenguatge corporal

Tocar-se el mentó > Presa de decisions.

Entrellaçar els dits > Autoritat.

Mirar cap avall > No creure el que s’escolta.

Fregar-se les mans > Impaciència.

Arrufar el nas > Avaluació negativa.

Colpejar lleugerament els dits > Impaciència.

Seure amb les mans agafant el cap pel darrera > Seguretat.

Inclinar el cap > Interès.

Palma de la mà oberta > Sinceritat, franquesa i innocència.

Caminar recte > Confiança i seguretat en un mateix.

Menjar-se les ungles > Inseguretat en un mateix.

\n3. Presentar en públic > Cal tenir en compte…

Quins elements influeixen en una presentació?

L’auditori.

Número de persones.

Perfil de l’audiència.

El to de la comunicació.

L'ús de eines de suport.

Nivell de preparació de la presentació.

Èmfasi sobre el que volem destacar.

Preparació davant de possibles preguntes.

Els nervis del directe…

\n4. Presentar en públic > Parlar en públic

Ens hem de sentir segurs

Fixar punts de referència

Utilitzar el llenguatge personal

Moure’ns per la sala i per l’auditori

Mirar a tota l’audiència

Gaudir de la pròpia presentació

\n4. Presentar en públic > Parlar en públic 44.\n4. Presentar en públic > Parlar en públic

Controlar les emocions

Aplicar la intel·ligència emocional.

Prioritzar l’objectiu de la presentació sobre la impressió que podem causar.

Evitar l'estrès i gaudir de la presentació.

Cercar els punts de referència per sentir-nos còmodes.

Portar el control de la presentació.

\n4. Presentar en públic > Parlar en públic

Intel·ligència emocional

automotivar-nos

preservar l'esforç malgrat les frustracions

controlar els impulsos

diferir les gratif icacions

regular els nostres estats d'ànim

evitar que l'angoixa interfereixi amb les nostres facultats racionals i la capacitat d'empatitzar i

confiar en els demés

\n4. Presentar en públic > Etapes de la presentació

Preparar el material

Controlar el temps i el número de transparències

Inici de la presentació

Presentació i inici

Tècniques per a trencar el gel

El cos de la presentació

Involucrar l’audiència en tot moment

Control del Feedback

Fi de la presentació

Conclusions

Precs i preguntes

\n4. Presentar en públic > Etapes de la presentació

Procés d’elaboració

Elaborar el guió dels continguts (Què).

Pensar en l’auditori (Per a qui…).

Preparar els continguts i continent (Amb què).

Presentació a l’Auditori (com?).

Projectar la capacitat de comunicar.

Interactuar amb els assistents.

Resumir les idees principals.

Reforçar el tancament.

\n4. Presentar en públic > Com fer la presentació

Presentació de les transparències

Seguir un índex definit i marcat.

Utilitzar un disseny agradable on destaqui el text.

Definir i utilitzar tipus de lletra visible.

Determinar si els elements seran gràfics i/o textuals.

Cuidar els detalls i correcció lingüística.

Realitzar control de versions.

Comprovar si la presentació es visualitza correctament en el mitjà escollit.

\n4. Presentar en públic > Com fer la presentació

Com fer la presentació a fi d’ajudar a l’audiència

Caràtula.

Índex.

Indicar el número de pàgina sobre el total.

Possible utilització del fil d'Ariadna.

Utilitzar gràfics i imatges sempre que puguin ajudar a la comprensió.

Conclusions.

Precs i preguntes.

Disposar prèviament del material exposat i entregar-lo en el format convenient a l’audiència.

\n4. Presentar en públic > Com fer la presentació

Errors comuns en una presentació

Utilitzar diferents tipus de lletres i formats.

Colors estridents.

Introduir massa informació.

Dissenys pesats.

Utilitzar massa efectes de moviment i so.

Un número elevat de transparències.

No indicar les fonts de les dades.

…

\n5. Etapes de la presentació > Com fer la presentació

La presentació podrà variar segons el projecte i l’orientació de la mateixa

Proveïdor a client:

Degut a una oferta.

Una necessitat nova d’un client.

Internament:

Presentació del projecte a direcció o altres departaments.

Degut a la gestió del canvi que implica el mateix.

Suports de presentació

Presentació oral.

Document de suport.

\n5. Etapes de la presentació > Com fer la presentació

Exemple de presentació d’un projecte

Quines necessitats o problemes hi han?

Definir la situació actual

Solució a efectuar:

Descripció.

Organització del projecte.

Planificació del projecte.

Cost - benefici del mateix.

Conclusions finals

- Perquè s’ha de tirar endavant

\n6. Gestió dels conflictes i queixes 54.\n6. Gestió dels conflictes i queixes

Què és un conflicte?

Tipus de conflictes – problemes.

Com abordar-los i resoldre’ls.

L’arrel dels problemes.

Punts bàsics per triomfar.

\n6. Gestió dels conflictes, queixes > Què és un conflicte? En un entorn social cada persona té una forma de veure i entendre la realitat. Aquest fet dóna lloc a conflictes. El conflicte és una situació d’antagonisme o oposició que resulta problemàtic o de difícil gestió. 56.\n6. Gestió dels conflictes, queixes > Què és un conflicte? Un problema és un fet que impedeix o dificulta alguna funció o tasca que cal aclarir per tal d’obtenir una solució. Entenem com a problema les situacions negatives, però des de la planificació s’entén com problema tota situació que hem de resoldre ja sigui positiva o negativa. Darrera de tot problema hi ha un món d’oportunitats. 57.\n6. Gestió dels conflictes, queixes > Què és un conflicte? Cada persona percep, entén, processa, resol un conflicte, de forma diferent. 58.\n6. Gestió dels conflictes, queixes Tipus de conflictes - problemes

Dilema

Conflictes

Incidències

Queixes

Mala gestió del temps

Imprevistos

… i qualsevol altra…

\n6. Gestió dels conflictes, queixes Tipus de conflictes - problemes Incidència “ Succés inesperat, no planejat i que afecta al servei”* “ Qualsevol anomalia que afecta o pot afectar a la seguretat de les dades”* * Wikipedia 60.\n6. Gestió dels conflictes, queixes > Tipus de conflictes - problemes Conflicte “ El conflicte designa el conjunt de dos o més hipotètiques situacions excloents, és a dir, que no es poden donar simultàniament…” * Wikipedia 61.\n6. Gestió dels conflictes, queixes > Tipus de conflictes - problemes Dilema “ En lògica, un dilema és un problema que es pot resoldre mitjançant dues solucions, ninguna de les dues completament acceptables…” * Wikipedia 62.\n6. Gestió dels conflictes, queixes > Tipus de conflictes - problemes Queixa “ Una queixa es produeix quan alguna persona manifesta que no està satisfet amb els serveis, productes o treballs subministrats per part d’un proveïdor, institució, departament o persona…” * Wikipedia 63.\n6. Gestió dels conflictes, queixes > Tipus de conflictes - problemes * Wikipedia Més personal Més extern 64.\n6. Gestió dels conflictes, queixes > Com abordar-los i resoldre’ls Actituds davant d’un problema a l’empresa.

Esquivar-lo (no fer res).

Passar-lo (‘dispaching’).

Bloqueig (no saber què fer).

Intentar resoldre’l sense saber-ne la causa (no veure’l).

Veure’l com una oportunitat per millorar (bona actitud).

S’ha de tractar com un tema professional, no personal, ni ferir els sentiments dels altres

\n6. Gestió dels conflictes, queixes > Com abordar-los i resoldre’ls 66.\n6. Gestió dels conflictes, queixes > Com abordar-los i resoldre’ls Com reaccionem davant d’un problema?

Ens sabem controlar?

Ens posem nerviosos?

Ens angoixem?

Sabem gestionar la pressió que genera tenir problemes?

Se'ns ve el món a sobre?

Estem preparats i sabem automotivar-nos?

Saber controlar les emocions serà un dels punts crucials per trobar la solució més beneficiosa per tots.

\n6. Gestió dels conflictes, queixes > Com abordar-los i resoldre’ls

Primer ens hem de tranquil·litzar ja que tota persona té problemes.

Tenir una actitud positiva.

Responsabilitzar-se del que a cadascú li pertoca.

L’èxit és saber-los afrontar, analitzar, trobar una solució i posar-la en marxa.

\n6. Gestió dels conflictes, queixes > Com abordar-los i resoldre’ls Símptoma Definició del problema Anàlisis de les causes Formulació de les alternatives Valoració de les alternatives Decisió Pla d’acció 69.\n6. Gestió dels conflictes, queixes > L’arrel dels problemes

Organitzatius.

De comunicació interdepartamentals.

Quotidians.

De canvis, adaptació i processos de millora.

Amb els recursos propis.

Amb proveïdors .

Amb clients…

Les queixes poden ser sobre qualsevol aspecte, però es deuen bàsicament al seu component subjectiu vinculat a les valoracions personals dels fets

\n6. Gestió dels conflictes, queixes > L’arrel dels problemes Possible origen del problemes conflictes en una organització:

Falta de comunicació i/o mala comunicació.

Distorsió del missatge.

Falta de motivació.

Poc compromís per solucionar problemes.

Falta de recursos i mala organització del treball.

Traspassar ‘marrons’.

Buscar solucions ràpides (sense analitzar les conseqüències) i no cercar alternatives.

No fer treball en equip.

No posar-nos en el paper de l’altre.

\n6. Gestió dels conflictes, queixes > L’arrel dels problemes Abans de queixar-nos…

És realment un problema o una percepció personal del mateix?

Disposem d’una visió general del problema?

Es realitza empatia amb els nostres interlocutors?

Coneixem els culs d’ampolla en els processos de l’empresa?

Els veiem com possibles processos de millora per l’empresa o a la nostra vida quotidiana?

Hem cercat possibles solucions del problema abans de queixar-nos?

Queden escrites i emmagatzemades aquestes queixes en alguna BBDD?

\n6. Gestió dels conflictes, queixes > Punts bàsics per triomfar Cal cercar solucions al conflicte.

Aplicar la intel·ligència emocional.

Cercar solucions Win2win.

Cercar objectius comuns entre les dues parts.

Tractar el conflicte de forma natural.

\n6. Gestió dels conflictes, queixes > Resum... En resum...

No perdre els nervis.

Saber escoltar.

Identificar quina és l’arrel del problema (diferenciar entre problema i persona)

Controlar les emocions.

no deixar-nos portar.

Relativitzar les coses.

Cercar solucions que siguin bones per les dues parts.

Tenir en compte que haurem de fer concessions.

\n6. Gestió dels conflictes, queixes > Resum... Exemples...

Com informes a un client que no hi ha pressupost/temps quan saps que això generarà un conflicte?

Si un client s’enrotlla com una persiana i no acabem d’entendre què vol.

Canvis de requeriments, bolets

Client antipàtic, tens

Com dir a un client que s’està equivocat

Autoritat/jerarquia de l’interlocutor: com ens afecta?

Com es resolen els conflictes en aquests casos?

Com t’encares a una audiència nombrosa?

Diferents interlocutors que no estan d’acord entre ells?

\n7. Negociació 76.\n7. Negociació

Quan negociar?

Cooperació vs. Competitivitat

Fases i etapes

\n7. Negociació > Quan negociar?

La negociació és un procés natural del ésser humà que consisteix en conciliar interessos i resoldre conflictes de 2 o més parts

Cada dia negociem amb diversitat de persones i amb diverses finalitats

Cal utilitzar la imaginació en el procés amb una sèrie de tàctiques

\n7. Negociació > Cooperació vs. Competitivitat Enfocament competitiu vs. cooperatiu Interessos oposats Interessos comuns - continuïtat + continuïtat Confiança Poder 79.\n7. Negociació > Cooperació vs. Competitivitat “ No tindràs el que et mereixes sinó el que sàpigues negociar” S’ha de tenir en compte que “guanyar tot en la negociació” no sempre és bo en les relacions de continuïtat 80.\n7. Negociació > Fases i etapes

Preparació

1.1 Recopilar informació nostra i del interlocutor

1.2 Fixar uns objectius (mínims i màxims)

1.3 Marcar l’estratègia i tàctiques a seguir

2) Obertura

2.1 Definir el objectivo principal

2.2 Adoptar actitud de soci col·laborador

3) Exploració, tanteig

3.1 Detectar les necessitats

3.2 Cercar convergència d’interessos

3.3 Cedir i apropiar-se de les necessitats

\n7. Negociació > Fases i etapes 4) Cerca de solucions 4.1 Acord per compromís, per concessions 5) Acord – tancament 5.1 Esperar el moment oportú 5.2 Ha de ser acceptable (interessos comuns) 5.3 Intel·ligent (realista i suficient) 6) Seguiment 6.1 Comparar i avaluar allò acordat 6.2 Reunions de seguiment 82.\n7. Negociació > Fases i etapes

Davant d’un conflicte hem de cercar solucions:

De forma creativa

Cedint

Cercant el benefici de totes les parts

I tenint en compte a les persones

\nConclusions generals 84.\nConclusions generals

Hem d’estar molt atents als nostres interlocutors

\nConclusions generals L’anàlisi i resolució de problemes/conflictes és una tasca diària, com millor coneguem el procés millor afrontarem els problemes. 86.\nAltres temes que se’n deriven, a tractar en una altra sessió… Comunicació i presentació externa - Presa de requeriments - Presentacions al client - Traspàs de requeriments i funcionals a proveïdors Comunicació interna - Documents de traspàs - Traspàs de requeriments i funcionalitats entre departaments Tot articulat segons la metodologia de CD 87.\nConclusions

10 conclusions

Som éssers humans i com a tal ens passem el dia comunicant-nos, resolent problemes i negociant. 89.\nConclusions

1

Cal prendre consciència del què volem dir, com ho diem i com arriba al/s interlocutor/s. Aquesta és la clau d'una comunicació amb èxit. 90.\nConclusions

2

Per fer-ho, malgrat que cadascú té la seva personalitat, ens hem d'esforçar en les habilitats que ens permetran millorar-la: practicar la empatia, ser assertiu, escoltar activament i estar atent al feedback. 91.\nConclusions

3

L'objectiu és persuadir i intentar convèncer al/s interlocutor/s. Per tant, hem de cuidar tots els aspectes verbals i no verbals en una comunicació. 92.\nConclusions

4

També és important la correcció lingüística! 93.\nConclusions

5

Cal controlar les emocions. S'ha de gaudir i no preocupar-nos en el què pensaran de nosaltres sinó centrar-nos que s'entengui com nosaltres desitgem els continguts de la presentació. 94.\nConclusions

6

Hem d'estar atents a les reaccions del/s Interlocutor/s per tal de guiar estratègicament la comunicació amb aquesta finalitat. 95.\nConclusions

7

Hem d'estar atents a les reaccions del/s Interlocutor/s per tal de guiar estratègicament la comunicació amb aquesta finalitat. 96.\nConclusions

8

Tractant els problemes de forma natural i d'arrel, ens ajudarà ser més resolutius i preveure futurs conflictes. 97.\nConclusions

9

En una negociació si anem a guanyar 100% acabarem perdent a la llarga. És important cedir, tot i que sempre defensant de forma assertiva els nostres interessos. 98.\nConclusions

10

Tot plegat requereix fixar-se, estar atent i molt d'entrenament... Ànims! 99.\nAltres temes que se’n deriven, a tractar en una altra sessió… Comunicació i presentació externa - Presa de requeriments - Presentacions al client - Traspàs de requeriments i funcionals a proveïdors Comunicació interna - Documents de traspàs - Traspàs de requeriments i funcionalitats entre departaments Tot articulat segons la metodologia de CD 100.\nHabilitats En Comunicació, Resolució De Conflictes I Negociació - Natàlia Her...\nNatàlia Herèdia i López


Preu i inscripció | Màster en Comunicació, Periodisme i Humanitats\nEl preu de la Diplomatura en Ideació i Narrativa Audiovisual és de 2.200 €.\nPer a inscriure-us a la diplomatura cal seguir els següents passos:\n1. Sol·licitud d'admissió: des de l'1 de maig fins al 30 de juny (prorrogable fins el 10 de setembre en cas que quedin places lliures).\nPer a la sol·licitud d'admissió cal enviar a la secretaria del màster la següent documentació:\nEscaneig del DNI, el NIE o el passaport, en cas d'estudiants extracomunitaris.\nCarta de motivació d'entre 3000 i 4000 caràcters amb espais\nCertificat personal de qualificacions\nEn un termini de màxim una setmana rebreu la resposta de la coordinació a la vostra sol·licitud.\n2. Preinscripció: de l'1 de maig al 20 de juliol\nA l'e-mail de confirmació de la vostra admissio rebreu adjuntes les instruccions a seguir per a la preinscripció, que es pot fer de manera presencial a l'Escola de Postgrau o bé per internet i que té un cost de 30 €.\nTingueu en compte que el codi TCS de la llicenciatura és 2933.\n3. Matrícula: de l'1 de juny al 5 de setembre\nLa matrícula també es pot abonar on-line. Per a fer-ho caldrà haver enviat prèviament a la secretaria del màster (m.comunicacio.periodisme.humanitats@uab.cat) la documentació esmentada i haver rebut un e-mail conforme ja us podeu matricular. En aquest e-mail rebreu adjuntes les instruccions que us caldrà seguir.\nTingueu en compte que en cas de fer la matrícula per internet caldrà que presenteu els documents originals a l'Escola de Postgrau durant les primeres setmanes del curs.


TAC12 TV - La Covid-19 i la pluja condicionen l'inici de la Festa Major de Torredembarra\nLa Covid-19 i la pluja condicionen l'inici de la Festa Major de Torredembarra\nDilluns, 31 Agost 2020 10:07\nTorredembarra celebra una festa major atípica marcada per l'impacte de la Covid-19. Precisament, la malaltia va ser present al pregó inaugural que es va fer a l'interior del pati del Castell per la pluja.\nPer si faltaven condicionants, la pluja va aigualir la tronada i el pregó inaugural de la Festa Major de Santa Rosalia a Torredembarra. L'acte, amb aforament limitat, que s'havia de celebrar a l'aire lliure a la plaça del Castell es va haver de traslladar al pati del Castell. ja a cobert es va donar el tret de sortida a una festa major atípica escapçada i adaptada a l'impacte de la Covid-19.\nL'expansió de la Covid-19 i el seu impacte a la societat va impregnar el pregó inaugural que va realitzar la periodista Anna Rius. La pregonera també va recordar la vinculació que Santa Rosalia i el seu Quadre tenen amb pandèmies anteriors, unint en el seu argumentari present i passat. L'acte també va servir per conèixer un tast d'un nou element que es podria incloure al seguici festiu del municipi l'any vinent. El ball de malcasats, del qual també en formarà part la pregonera.\nDins d'aquesta festa major atípica també hi ha hagut lloc pels actes més tradicionals, com el lliurament de dots. El seu origen es remunta a finals del segle XIX quan l'indià torrenc, Antoni Roig, va deixar un llegat per becar totes les núvies de la Torre.Aleshores aquests dots suposaven un ajut molt important per a les joves parelles. Tot i que avui en dia la tradició segueix viva, la dotació econòmica és simbòlica i no supera els 5 euros. Enguany, dues parelles i tres núvies han rebut els dots.\nMés en aquesta secció: « Antoni Roig i Marina Torres, els nous gegants indians de Torredembarra Els elements del seguici de Torredembarra es poden veure a través d'una exposició »


Canal 56 oferirà en directe la gran desfilada del Carnaval de Vinaròs del dissabte | Canal56 Notícies\nInicio Festes Canal 56 oferirà en directe la gran desfilada del Carnaval de Vinaròs del dissabte\nCanal 56 oferirà en directe la gran desfilada del Carnaval de Vinaròs del dissabte\non: 06/05/2022 En: Festes\nCanal 56 oferirà en directe a través de les seues plataformes de TDT i en línia (canal56.com) la gran desfilada del Carnaval de Vinaròs del dissabte que començarà a partir de les 21 hores.\nEn aquesta ocasió, l’equip mòbil de Canal 56 estarà situat al costat de l’Ajuntament. Cal recordar que enguany el recorregut és un poc diferent del que estaven acostumats, cosa que ha fet que la direcció de l’empresa també buscara el millor enclavament per oferir el gran espectacle que ofereixen les comparses vinarossenques en un Carnaval atípic perquè és la primera vegada que es fa fora del seu calendari habitual per culpa de la pandèmia de la Covid-19.\nMoltes ganes i il·lusió és el que hi ha entre l’equip de professionals que faran possible una retransmissió que ve fent-se des del començament del Carnaval que enguany compleix 40 anys. Gràcies a les firmes col·laboradores, l’Ajuntament i la COC, la televisió, referència al territori, portarà no sols a la comarca sinó als cinc continents la màgia d’una festa declarada d’Interés Turístic Autonòmic com va fer la passada setmana amb la Gala de les Reines i Reis. Assenyalar que la realització de la Gala de les Reines i Reis va ser a càrrec de la Comissió Organitzadora del Carnaval (COC), com ve fen des de fa uns anys quan va decidir que ho fera una productora. Mencionar que Canal 56 va ser l’únic mitjà de comunicació que ho va fer en directe. Una retransmissió que va durar dos hores i mitja, aproximament.\nDurant la setmana, ‘la tele’ ha estat present en els actes més destacats de la programació de Carnaval com ve fent des de sempre. Els vídeos es poden tornar a veure a través de la plataforma canal56.com.\nCELEBRACIÓ DELS 55 ANYS D’AUTO ESTELLER A VINARÒS 05-05-2022\nPeníscola recupera la Festa de Sant Isidre


La Diferència de ser dona -- recerca i ensenyament de la història = La diferencia de ser mujer : investigación y enseñanza de la historia = Die differenz eine frau zu sein : geschichtsforschung und lehre / -- direcció científica María-Milagros Rivera Garretas ; autores Elena Botinas Montero ...[et al.] | Col·legi Oficial de Psicologia de Catalunya\nLa Diferència de ser dona -- recerca i ensenyament de la història = La diferencia de ser mujer : investigación y enseñanza de la historia = Die differenz eine frau zu sein : geschichtsforschung und lehre / -- direcció científica María-Milagros Rivera Garretas ; autores Elena Botinas Montero ...[et al.]\nRivera Garretas, María-Milagros,\nTítol La Diferència de ser dona -- recerca i ensenyament de la història = La diferencia de ser mujer : investigación y enseñanza de la historia = Die differenz eine frau zu sein : geschichtsforschung und lehre / -- direcció científica María-Milagros Rivera Garretas ; autores Elena Botinas Montero ...[et al.]\nPublicació [Barcelona] : -- Duoda. Centre de Recerca de Dones, -- DL 2004\nDescripció 1 disc òptic (CD-ROM) : -- so, col.; -- 12 cm\nNotes Títol paral.lel també en alemany / Glossari / Inclou un thesaurus sobre història de les dones / Requeriments del sistema: PC amb Processador Pentium III a 800 Mhz ; 128 Mb de memoria RAM ; targeta de so de 16 bits ; resolució de pantalla de 800 x 600 píxels ; Adobe Acrobat Reader subministrat al CD / Textos en català, castellà i alemany i thesaurus en català-castellà\nSignatura 8.3 Dif


La setmana passada, el protagonista de la classe de les Erugues va ser el Guim! En va explicar que viu amb la seva mare, el seu pare i la seva germana gran (la Tanit, que també va a l’escola). També ens va explicar que té dues gatetes: la lilit i la minita! I ens va ensenyar una fotografia!\nEl Guim ens ha explicar que té una família enorme! I la té repartida entre Barcelona, Lleida, León, Torelló, Camberra, Mataró i Santa Coloma de Queralt!\nEl que més li agrada al Guim és escriure, llegir i jugar amb les lletres i els números! També li agrada moltíssim fer torres i cases amb les peces de Lego. I li encanta jugar amb la seva germana i les seves coses.\nAl nostre protagonista li apassionen els contes de planetes, països i animals. Ens va ensenyar un fotografia on li està ensenyant els planetes a la seva besàvia.\nSi ha de triar un menú, al Guim li agrada molt l’arròs, els iogurts i les olives.\nAl Guim també li agrada molt la música! Sobretot, li agrada escoltar Katy Perry, Meghan Trainor, Freddie Mercury... i, en general, tot allò que troba al spotify.\nDurant la setmana, el Guim ens ha portat els seus contes preferit; un àlbum amb fotos de quan era petit fins ara, ordenades per setmanes; un dibuix dels plantes.... i ens ha explicat coses sobre els plantes i les llunes molt interessants! També ens va portar roba de quan era petit!\nAquesta setmana, els seus pares vindran a l’escola a fer una activitat... us esperem amb moltes ganes!!!!!


Absolt el conductor que va atropellar mortalment un vianant a Incles - FÒRUM.ad\nAbsolt el conductor que va atropellar mortalment un vianant a Incles\nOn: 08/01/15 15:52\nEl Tribunal de Corts ha absolt del delicte d’homicidi per imprudència el conductor que el 2011 va atropellar un jove argentí que caminava de nit per la carretera i al qual va confondre amb una bossa d’escombraries. També ha absolt els acusats per l’accident d’esquí en el qual va morir un noi de 14 anys al Pas de la Casa en topar contra una protecció.\nEl Tribunal de Corts ha decidit absoldre del delicte d’imprudència el conductor que va provocar la mort d’un jove a Incles fa tres anys. El fiscal havia demanat dos anys de presó, part condicional, i quatre anys de retirada del carnet de conduir per al conductor que la nit del 30 de desembre del 2011 va atropellar mortalment un jove que tornava a casa caminant per la carretera.\nL’accident va tenir lloc a l’altura del Parador Canaro. L’acusat va declarar que no va poder esquivar el que creia una bossa d’escombraries i hi va passar per sobre. Durant el judici, els parents de la víctima van agredir l’acusat en el mateix passadís de la Batllia.\nPer altra banda, el Tribunal de Corts també ha absolt el director d’activitats i estades de Grandvalira i l’entrenador del noi mort el 2004 mentre entrenava a la pista Costa Rodona, del Pas de la Casa, dels delictes d’homicidi per imprudència. La defensa va insistir que la pista estava homologada i complia la normativa i va afegir que l’acusat havia revisat el dia dels fets la col·locació correcta dels matalassos a les fustes. A més, recordava que la víctima havia fet una maniobra imprudent i deia que hi havia dubtes sobre si la causa de la mort havia estat el cop contra el rodó de la fusta o contra un altre element.\nPrevious Post: L’APCA condemna enèrgicament l’atemptat contra el setmanari satíric “Charlie Hebdo\nNext Post: Rebuig amb un minut de silenci a l’atemptat contra Charlie Hebdo\nPer aixo ve el rajoy?\nSan Mg a Facebook\nTu ho has dit, a Espanya…..\nAqui tots absolts per homicidis pero a Espanya quan una mare no te diners ni ajuda del govern per poder donar menjar als seus fills i troba un moneder, ja volen minim 3 anys…\nSan Mg, Espanya es Espanya! No te res a veure!! No comparis! I el Sr. Rajoy acas tens la minima idea de que ha vingut a fer a Andorra??? Abans de criticar i parlar primer t’hauries d’informar de l’actualitat tant politica com legal!!


SER FELIÇ ÉS FÀCIL… SI SAPS COM! – Moving Coaching\n21 Juny, 2017 5 Juliol, 2017\nDia rere dia obrim la televisió, el diari o el twitter i se’ns planten davant els ulls una llarga llista de notícies esfereïdores. Aquest fet, sumat a que el nostre cervell està preparat per sobreviure i no per viure, ens condueix en ocasions a perdre de vista la nostra alegria de viure i no ens sentim massa feliços.\nTal com anem al gimnàs a fer exercici per generar endorfines i treballar el cos, cal també exercitar el nostre cervell. El nostre propòsit ha de ser que aprengui l’hàbit mental de treballar l’optimisme.\nDe què serveix l’optimisme vital?\nL’optimisme a la vida és necessari per tirar endavant, per no rendir-se, per ser valents, per crear nous projectes, per poder divertir-se… Cal entrenar de nou la nostra mirada i, en conseqüència el nostre cervell per tal que es fixi en allò que tenim de positiu.\nCom educar el meu optimisme?\nLa famosa Elsa Punset proposa un exercici molt bonic i fàcil per fer, ja siguis sol/a com en parella o en família. Es tracta d’anar omplint el nostre POT DE LA FELICITAT. És un procés simple que es resumeix en els següents passos:\nEscollir un pot (capsa o recipient). És indiferent la mida, el color i el material. Millor si té tapa, però.\nPosar-li una etiqueta ben bonica que digui “Pot de la felicitat”.\nPeriòdicament, a diari si pot ser millor, cada membre de la família escriurà en un paperet alguna cosa bona que li ha passat aquell dia.\nCadascú escriurà en el seu paperet, que posteriorment doblegarà i introduirà dins el pot. Molt important: No es poden llegir els paperets dels altres. Així es manté la intriga fins al final…\nQuan el pot sigui ple, obrir-lo i treure tots els paperets.\nAra sí, llegir cada paperet en veu alta, un per un i en presència de tots.\nCelebrar que cada dia tenim motius per ser feliços.\nFàcil no? Doncs a què espereu? Aneu corrent a buscar el vostre POT DE LA FELICITAT.\nBeneficis de practicar l’optimisme vital\nQuins beneficis aconseguireu? Els beneficis són infinits. Us en descric uns quants, per si encara esteu indecisos:\nEducar el cervell en fixar-se en coses positives de la teva pròpia vida.\nPrendre consciència que som feliços amb les coses més senzilles.\nAprendre què fa feliç als qui conviuen amb nosaltres.\nEntendre que només amb l’acció aconseguim resultats.\nConèixer-nos més a nosaltres mateixos i als altres.\nAixí doncs, t’animes? Vols que torni l’optimisme a la teva vida? Vés corrents a buscar un pot i comença posar fil a l’agulla.\nI si coneixes alguna altra manera d’educar el cervell en aquest hàbit, fes-nos un favor i comparteix-la en els comentaris a aquest post. Com més idees sorgeixin millor!\nPosted in: HÀBITS, INTEL·LIGÈNCIA EMOCIONAL | Tagged: Alegria, aprendre, consciència, entendre'ls, entrenar, felicitat, Fets, focus, Hàbit, Intel·ligènciaEmocional, pensaments, petites coses, pot, viure


Primera i única escala del Club Med 2 a Palamós\nEl fort temporal ha rebut aquest dimecres el Club Med 2, que ha fet escala al moll comercial de Palamós amb 210 passatgers a bord, la majoria dels quals són francesos, i 172 tripulants. Ha estat la darrera de les quatre escales de creuer previstes per aquest mes d'abril que ha encetat la temporada al port palamosí.\nEl Club Med 2 és un creuer amb bandera francesa que ha arribat des del port de Maó i ha marxat de Palamós rumb a Niça després d’una breu escala de 6 hores.\nAquest vaixell de luxe és una goleta de vela amb 5 màstils que fa 187 metres d'eslora i té un calat de 6 metres. Disposa de 73 cabines amb 11 suites, 8 cobertes de teca , 2 restaurants i 2 piscines d'aigua salada a més de multitud de serveis.\nTancat l'abril amb aquesta visita, s'obre a partir del 3 de maig un mes intens amb una desena d'escales de creuer planificades.


tangram de fusta am 100 models\nUna versió pràctica i bonica del popular tangram, amb peces de fusta de faig tenyides.\nInclou 100 cartes amb models de figures, lletres i números.\nEl tangram el componen 5 triangles de diverses mides, 1 quadrat i 1 paral·lelogram romboide.\nEs presenta en una capsa de cartró resistent amb tapa.\nMides producte: TRIANGLE: 10 CM\nMides embalatge: 23,5 x 11 x 3,6 cm.\nMaterial: Fusta de faig pintada i targetes de cartró\nNúmero de peces: 7 fitxes i 100 cartes amb models


Set anys sense notícies del pare Paolo Dall’Oglio.\n29 de juliol de 2020 Diaris i revistes, Gent, llocs...\nEl 29 de juliol de 2013 un escamot -que després s’ha sabut que pertanyia a Estat Islàmic– va segrestar en una localitat de Síria el pare Paolo Dall’Oglio (vegeu aquí) i encara ara es desconeix si continua amb vida o no. El nostre vell amic Gabriele Romagnoli en parla avui mateix en el seu article diari a La Repubblica i, tot i que ja us avanço que formarà part de la selecció que faig cada dissabte (vegeu aquí), no resisteixo la temptació d’afegir-me a l’oportunitat del dia: els set anys exactes del segrestament.\nLa primera cosa bonica del dimecres 29 de juliol de 2020 és el record d’una persona molt especial, segrestada avui fa exactament set anys: el pare Paolo Dall’Oglio. El vaig conèixer quinze anys abans. Era un estiu llunyà i molt diferent: viatjar pel món –fins i tot a l’Orient Mitjà– no era perillós. Vaig deixar Damasc darrere meu i, continuant pel desert, vaig arribar a les roques damunt de les quals sorgia el monestir de Mar Musa. El dirigia un jesuïta molt conegut i inquiet, desmanegat en les formes i singular en les intencions. Al seu voltant hi havia representants de confessions religioses diferents i dels dos sexes. Hi havia monges, hare krishna, sufís, jueus i, òbviament, cristians. Acollia, fins que s’exhauria l’espai, a qualsevol que s’hi presentés. Ateus, fins i tot. Oferia paraules, menjar i un llit. A canvi demanava la prestació d’un servei manual.\nVaig rentar plats amb un trapenc silenciós i vaig dormir amb un holandès carregat de dubtes que, tanmateix, no l’impedien de roncar. Mentre intentava no sentir-lo em preguntava quant podia durar una experiència com aquella, quant de temps resistiria el castell de sorra abans de caure derrotat. Estat Islàmic va ocupar Mar Musa i molt probablement va empresonar el pare Paolo. En casos com aquest solem dir que la idea el sobreviu. És una manera de veure-ho molt simplista, però. Si no creem un altre oasis només tenim el desert. Perquè la derrota del desert arriba només quan cada ésser humà és capaç d’esdevenir un oasi.


Escrit a 8 març 2017 a Blog · Escrit per: Martha Ballús\nI tant que sí que em “pilles”!\nPossiblement uns anys enrere, o tal volta els nostres avis no entendrien res… pensarien que ens hem equivocat, que ens hem menjat lletres, que venim de Burgos i encara no sabem que el verb “pillar” es tradueix com “entendre”… o senzillament que ens hem begut l’enteniment…\nI nois… potser sí que ens l’hem begut una mica, l’enteniment!\nTanta rapidesa i economia, realment duen enlloc?\nPotser els que vam començar amb els SMS que costaven un “ull de la cara”, sí que havíem de trencar-nos la closca per escriure ben abreviat i que s’entengués a la primera ( els “calerons” manaven… i si escrivies el Quixot, rectificaves o et passaves amb aclariments et costava més el “farciment que el gall”. Vells temps en el que * , servia per indicar “nota a peu de pàgina”!)\nPerò, actualment, que la majoria tenim programets gratuïts per xerrar… cal escriure tan malament o és q…\n…Escrivim difrnt en comptes de malamnt?\nSi l’esdevenir de l’escriptura es basa en l’intercanvi de comunicació, no serà que simplement els codis van canviant?\nSegons la sociolingüística la llengua és viva, evoluciona i s’adapta!\nNo és més efectiu si necessitem una resposta ràpida escriure “ a kina h kdem a ksa?” que “ a quina hora vols que quedem a casa?”.\nBusquem celeritat, el que llegeix, segurament estarà caminant, al metro o mirant la TV… i agrairà no haver de prestar massa estona en la lectura d’un missatge de codificació immediata.\nCampanyes i més campanyes reivindicant l’ús de la bicicleta, de les verdures sense pesticides, dels bolquers tèxtils, dels tovallons de roba, dels rellotges de corda, del menjar de la Iaia, i indirectament dels jeroglífics!\nSí, sí, penseu en els egipcis i obriu, per un moment el vostre Whats.\nQuantes vegades posem un en comptes d’escriure “m’has fet esbossar un somriure als llavis” o quan estem tristos??\nCada cop més, tornem a la imatge per comunicar-nos, ja ho diuen que “una imatge val més que mil paraules”. Rapidesa, versus expressió personalitzada, però és que el ritme de vida actual ho requereix, ja no hi ha temps per escriure postals de Nadal, cartes o felicitacions… (i ho dic amb una certa nostàlgia, si…)\nNo siguem negatius!\nAra, que fem servir la calculadora del mòbil per fer una simple suma, potser l’escriptura abreujada sigui una manera que el nostre cervell funcioni més ràpid.\nVés a saber si no sortirà un estudi d’alguna prestigiosa universitat que demostri com n’és de bo exercitar les neurones desxifrant frases com la que em va escriure fa uns dies la meva neboda: “e nat d rebaixes i me comprat akeia jaqta vrmlla q tnt em mola mb els € q m van portar els teus , grcies tieta m kda sux b”!\nPerò, sabeu què és el més curiós? Que li vaig contestar: Això sí amb un per endolcir-ho!


Recursos online per a treballar a casa - Coronavirus\nInici Serveis, iniciatives i mesures municipals CIO: Suport a persones aturades i assalariades Treballadors/es Recursos online per a treballar a casa\nMentre duri aquesta situació excepcional us recomanem que utilitzeu els nostres recursos online que podeu consultar aquí.\nPer començar us recomanem que consulteu les dues INFOGRAFIES que teniu a ENLLAÇOS amb consells, estratègies i recursos necessaris per a teletreballar (o estudiar!)\nA continuació, podeu fer un cop d'ull al Curs de recerca de feina de la pàgina web del CIO com a punt de partida. O també podeu anar directament a:\nAutocupació i emprenedoria\nDes del CIO Manresa seguim treballant per a poder-vos oferir nous recursos i estar al vostre costat en aquests moments. A continuació trobareu tot un seguit de webs on podeu treballar diferents aspectes per a millorar la vostra ocupabilitat i seguir formant-vos des de casa.\nServeis amb novetats per a consultar aquest dies\nBorses de treball per emergències COVID19\nMesures de suport al manteniment de l'ocupació\nAltres recursos i eines d'interès\nExplora els teus interessos i motivacions\nTest d’interessos professionals. Per descobrir les ocupacions més afins a les teves motivacions i interessos\nEina CLOE. Per obtenir informació sobre un mateix i tenir-la en compte a l’hora de definir el propi objectiu laboral.\nGR per aprofundir en l’autoconeixement i reflexionar sobre el que el vols fer, per determinar quins estudis i/o ocupacions et poden interessar més.\nExplora les teves competències\nINSTITUT MUNICIPAL D’OCUPACIÓ DE L’AJUNTAMENT DE LLEIDA, PAERIA\nTest per explorar les competències personals en diferents sectors. Ens permet fer-nos una autoavaluació competencial a partir i en funció de diverses professions i ocupacions ordenades per sectors.\nTest d'autoavaluació. Ens permet fer-nos una autoavaluació sobre el nostre nivell d’assoliment competencial pel que fa a:\nOrientació al Client, Relació Interpersonal i\nTambé ens facilita recomanacions per a millorar el seu desenvolupament.\nTest per avaluar competències personals i de gestió (cal registrar-se).\nExplora les ocupacions i Mercat de Treball\nFitxes informatives per conèixer les feines sobre ocupacions del mercat de treball amb informació sobre tasques i responsabilitats.\nCercador que empra diferents criteris com ara la paraula clau, el nivell d'estudis o els teus interessos per tal d'identificar aquelles sortides professionals que millor s'adequen al perfil de la persona.\nVAPOR LLONCH. AJUNTAMENT DE SABADELL\nRecull de diferents videos on s’expliquen diferents perfils professionals.\nConsultes per a la recerca de feina\nActivitats online podràs optimitzar les teves eines de presentació, conèixer els canals de recerca de feina, saber tot el que et cal sobre el procés de selecció i sobre com desenvolupar competències clau com la comunicació, l'organització i planificació, el treball en equip o el networking.\nInformació sobre el procés de recerca de feina, perquè coneguis quines són les estratègies més adients.\nEl CV en 5 passos. Eina que permet redactar el currículum i en 30 minuts.\nEina per a orientar el teu projecte laboral.\nEines i recursos per a la superació de l'entrevista i el procés de selecció\nRecull de vídeos per preparar i afrontar una entrevista de feina.\nEines i recursos per a preparar una Entrevista de Treball.\nBARCELONA ACTIVA, Portal22\nInformació que necessites per a preparar processos de selecció i especialment l’Entrevista de Treball.\nFormació Online que pot ser del teu interès\nFormació online actualitzada\nPer a tenir accés a formació online actualitzada, consulta la infografia FORMACIÓ ONLINE a ENLLAÇOS, en aquest mateix apartat de la web.\nRecursos formatius autoaprenentatge\nDates i informacions oferta formativa\nEs pot realitzar diferents nivells de català amb o sense tutoria. Sense tutoria el recurs és gratuit\nCàpsules a disposició per fer exercicis de Word, Excel, Acces, Powerpoint\nActivitats breus per millorar el vocabulari en anglès de forma lúdica.\nPer aprendre anglès de forma individualitzada\nRecursos formatius autoaprenentatge TIC #JoEmFormoaCasa de VaporLlonch-Punt Omnia http://www.vaporllonch.cat/calmolins/formacio-en-linia-elearning/joemformoacasa Per aprendre eines de Google, informació numèrica, memòria mòbil i Canva\nPer a qualsevol dubte, adreça't a cio@ajmanresa.cat o als telèfons 93.877.64.90/ 676 686 914\nENTORN VUCAH I COMPETÈNCIES\nESTRATÈGIES I RECURSOS PER A TELETREBALLAR\n7 TIPS DE TELETREBALL EN CONFINAMENT


Meliana acull la sexta Marxa d’Escoles per l’Horta -\nLa Xarxa d’Escoles per l’Horta és una col·lectiu de mestres i professorat de primària, secundària i escoles d’adults de València i pobles de l’Horta i la col·laboració estable de diverses ONG i associacions: Justícia Alimentària, Per l’Horta i l’AAVV d’Orriols. La xarxa va sorgir la primavera de 2015 i, a hores d’ara, agrupa una desena de centres i més d’una vintena de docents que participen en les seues activitats. La xarxa, a més, serveix com a estructura de suport i difusió entre el professorat d’activitats, materials i iniciatives, tant pedagògiques com d’altres àmbits, relacionades amb horts escolars, l’agroecologia i l’alimentació saludable.\nL’activitat principal de la xarxa és l’organització de la Marxa Escolar Per l’Horta, que enguany ha tingut lloc a Meliana. Alumnat d’una desena de centres de secundària han caminat des dels seus instituts, per l’horta, fins arribar al poble. Només arribar hi havia un “hortagram”, desenvolupat pel col·lectiu artístic Viridian, a mode de photocall. L’alumnat podia fer-se fotos amb els missatges reivindicatius que havien treballat prèviament a classe.\nSeguidament, l’alumnat de l’IES La Garrigosa, centre amfitrió, va donar la benvinguda a cada institut. El punt de trobada fou el passeig Joanot Martorell, on hi havia diverses associacions amb tallers dirigits a l’alumnat. La fira d’associacions comptava amb la participació de: Per l’Horta, Agrodinamo, l’Observatori en ruta de la Diputació de València, Fridays for Future, Justícia Alimentària i l’Associació de veïns i veïnes d’Orriols-Rascanya.\nPer finalitzar la jornada es desenvolupà un joc cooperatiu entre els 400 participats i la fotografia final amb el lema ‘L’horta és vida’. L’acte va comptar amb la presència de la vicepresidenta de la Diputació, Maria Josep Amigó, responsable de l’Àrea de Medi Ambient i Agrícultura de la institució. Per part de l’Ajuntament de Meliana, hi van estar presents l’alcalde Josep Riera i les regidores d’Agricultura i Medi Ambient, Amparo Martí i Rosa Peris.\nPrevAnteriorMonica Carrió,primera Jutge Internacional i esportista Olímpica d’halterofília\nSegüentLA UNIÓ de Llauradors alerta de la situació catastròfica en el sector de l’ametlaNext


Fernando Alonso torna a la feina\n07 març 2021 09:24\nNomés Montagny i Schumacher el superaren als entrenaments\nL'asturià Fernando Alonso, vigent campió del món de Fórmula 1, tornà ahir oficialment a la feina realitzant el tercer millor registre en la novena i penúltima jornada d'entrenaments en el circuit de Jerez de la Frontera.\nAlonso, que no pujava a un monoplaça des del Gran Premi de Xina que tancà la seva temporada triomfal, pujà al seu R-25 V10 limitat, per rodar en una única jornada amb l'objectiu de marcar les directrius a seguir en les gomes Michelin, a més de comprovar com ha canviat el comportament del seu cotxe.\nAmb 1.18.739 en la millor de les 97 voltes que va fer al traçat, l'asturià marcà el tercer millor temps, per darrere del francès Franck Montagny (1:18.322), el seu company a Renault i l'alemany de Ferrari Michael Schumacher (1.18.582).\n«S'ha perdut potència i velocitat punta, però és el que hi ha, són les normes i no es pot fer res més que treballar en el que tenim i tots els equips han de fer el mateix. Jo m'he divertit avui -ahir per al lector- ja que amb allò que tens es pot anar al límit. És sempre el mateix. No importa que vagis en un F-3, un F-1 o un kart, allò que s'ha de fer és conduir-lo sempre al límit», comentà Alonso.


La HBO reobre les guerres mediàtiques amb ‘Succession’ (Àlex Gutiérrez)\nLa HBO reobre les guerres mediàtiques amb ‘Succession’\nAvui arriba la segona temporada d’una sèrie que, sobre un esquelet de ficció, recrea la lluita pel relleu generacional en el si d’un imperi dels mitjans inspirat en el de Rupert Murdoch\n4 min. 11/08/2019 22:58\n651x366 La sèrie té com a motor el dubte sobre l’estat mental del patriarca i president de la companyia, Logan Roy, interpretat per Brian Cox. / HBO La sèrie té com a motor el dubte sobre l’estat mental del patriarca i president de la companyia, Logan Roy, interpretat per Brian Cox. / HBO\nQui més qui menys coneix una família que s’ha esquerdat per culpa d’haver de repartir-se una herència. Però les tensions per aquella casa de Palamós o per les joies de l’àvia queden en no res quan el que està en joc és un dels imperis mediàtics més important del planeta. I això és precisament el que explora Succession, la segona temporada de la qual arriba avui a la HBO.\nQuatre fills es disputen -cadascun amb la seva estratègia excèntrica i particular- el poder de la companyia familiar fundada pel patriarca, que ha començat a perdre el cap. O potser reté tota la lucidesa i només s’està divertint sàdicament a costa dels esforços patètics dels seus plançons. Mentrestant, el panorama del sector està canviant de manera dràstica, així que les velles receptes del vell empresari potser ja no són tan vàlides com es pensa.\nTot i que se serveix empaquetada com a sèrie de ficció, és impossible no traçar paral·lelismes amb la successió que està tenint lloc a News Corp, el conglomerat mediàtic impulsat per Rupert Murdoch, de 88 anys, amb els seus fills -sobretot Prudence, Lachlan, James i Elisabeth- com a teòrics pretendents, si bé els dos primers semblen haver-se retirat de la cursa. La venda de bona part de l’imperi a la Walt Disney Company -per 71.000 milions de dòlars- va ser un gir de guió inesperat. El fet que el poder surti de la família és una situació que queda plantejada també a Succession.\n“No volia moure’m en una versió falsa del món”, va declarar al New York Times el guionista i productor britànic Jesse Armstrong, creador de la sèrie. De fet, la primera versió del guió es titulava, senzillament, Murdoch. Aquell plec de fulls va despertar un cert interès a Hollywood, però ningú hi va posar els diners necessaris per fer realitat el projecte. Fins que, fruit d’unes converses amb la HBO, es va tancar l’acord per la sèrie, amb la condició d’obrir el focus de manera que no es limités només al món específic del magnat australià. Una bona colla d’assessors que han sigut insiders de la indústria han acabat dotant la sèrie de prou credibilitat perquè la tercera dona de Murdoch, Jerry Hall, se’n declari fan.\nAl centre de la sèrie hi ha el carisma interpretatiu de Brian Cox. El seu Logan Roy té coses de Murdoch, però també de Summer Redstone -apartat de la gestió de la CBS i Viacom als 92 anys, després d’una avaluació psiquiàtrica- i d’altres líders presents i passats de la indústria de la comunicació.\nEn la segona temporada, els Roy topen frontalment amb un altre clan mediàtic que té algunes ressonàncies tant dels Sulzbergers -els propietaris del New York Times - com dels Bancrofts -amos del Wall Street Journal durant vuit dècades, fins que se’l van vendre precisament a Rupert Murdoch-. Un nou fitxatge sobresurt: el de la inquietant Holly Hunter, que aquí assumeix el rol de directiva de la companyia enemiga dels Roy.\nCap al final de la temporada es descobria que l’imperi empresarial que centra la sèrie tenia, en realitat, els peus de fang: una comptabilitat paral·lela havia mantingut ocults deutes importants que amenaçaven ara amb obligar la firma a vendre’s i perdre el seu caràcter de companyia familiar. De nou, també aquest esquema es pot trobar reflectit en la realitat recent dels mèdia americans.\nTanmateix, totes les intrigues mediàtiques són, en realitat, un teló de fons per al veritable nucli de la sèrie, que són els cops de colze i traïcions entre els diferents membres del clan. En aquest sentit, la sèrie és la típica comèdia familiar, però amb uns quants zeros al darrere en el compte corrent. I explora també la paradoxa de ser membre d’una elit i, al mateix temps, sentir que no es té cap control sobre el món tot i el poder que es pressuposa a algú d’aquesta posició.\nLa segona temporada examina, per exemple, els intents de l’hereu de l’imperi per recuperar el favor del seu pare, després d’haver intentat prendre-li per darrere el control de la companyia. Roy Logan segueix sent un personatge que fa que l’espectador dubti sobre si maquina un masterplan o, senzillament, està absent, perdut en la seva senilitat.\nDe moment, la crítica ha beneït la segona temporada, amb una majoria aclaparadora de comentaris favorables. Entre els valors més aplaudits, destaquen sobretot el nivell de les interpretacions i el delicat equilibri entre drama i comèdia (negra).


Carnestoltes | Un món de manualitats\nLa caixa del material\nPosted in Carnestoltes on 3 Juny, 2011| Leave a Comment »\nDecorar la caixa del material\nTreballar l’hàbit de recollir a través de la caixa del material\nL’educador/a proporcionarà amb els infants pintures de diferents colors, aleshores ells hauran de pintar amb el pinzell, tot fent passades a munt i avall.\nFinalment per acabar-la de decorar, i per tal de que quedi més Carnavalesca, hi tirarem purpurina.\nAquesta manualitat s’utilitzarà per a guardar el material realitzat i utilitzat durant la festa de Carnaval, i per tant, també és útil perquè els infants adquireixin l’hàbit de recollida de material.\nÉs recomanable que els infants sàpiguen on està la caixa del material, per tal de que puguin agafar el material i recollir-lo quan es treballi.\nAprendre nou vocabulari amb anglès.\nExperimentar amb les ceres.\nEntrenar el grafisme.\nAquesta manualitat durarà aproximadament 5 – 10 minuts.\nL’educadora imprimirà una foto de cada infant, aleshores hauran de pintar-la amb ceres de diferents colors. L’educador/a anirà dient les parts de la cara que anem pintant i també els colors que anem utilitzant.\nCada infant pot pintar la seva foto o bé es poden barrejar de tal manera, que a cada infant li toqui pintar la cara amb algun dels seus companys.\n– Fotos de tots els infants de la classe\nAquesta manualitat la realitzarem a la setmana de carnaval a l’hora d’Anglès. L’educador/a haurà de vocalitzar molt bé i realitzar exemples per tal de que els infants l’entenguin bé.\nExperimentar amb la pintura de colors amb les mans.\nPotenciar la creativitat a l’hora de pintar la samarreta.\nGaudir de la activitat.\nAquesta manualitat durarà aproximadament 5 – 10 minuts\nL’educador/a demanarà a les famílies que portin una samarreta de coto de color blanc.\nL’educador/a proporcionarà pintura de color amb els infants i ells hauran de pintar-se les mans i estampar-les sobre la samarreta i d’aquesta manera decorar lliurement la samarreta.\n– Samarreta de coto de color blanc\nAquesta manualitat els infants s’ha la podran emportar a casa per tal de que es pugin posar la samarreta quan vulguin.\nEstimular la coordinació viso- motriu a l’hora de realitzar el dibuix del piano.\nExperimentar amb la cola a l’hora d’enganxar el dibuix a la bossa d’escombreries.\nConèixer l’ instrument: el piano.\nL’educador/a demanarà amb els infants que portin bosses d’escombraries de color negre o gris.\nEls infants hauran de dibuixar les línies del piano amb una cartolina blanca, i pintar amb retolador negre les tecles que són negre.\nMentrestant l’educador/a anirà tallant 3 forats a la bossa per posar els braços i el cap.\nFinalment els infants enganxaran amb cola blanca la cartolina al mig de la bossa.\n– Bosses d’escombraries\nAquesta manualitat es realitzarà en la setmana de carnaval i s’utilitzarà per disfressar-se el dia que celebrin el Carnaval.\nMascara per decorar l’aula\nMASCAR PER DECORAR L’AULA\nDecorar l’aula amb mascares de diferents animals\nDescobrir diferents possibilitats d’ús del material reciclat\n– Sessió 1: Durarà aproximadament 5 – 10minuts\nL’educador/a demanarà als infants que portin plast de cartró i l’envàs dels “Petit suise”.\nPer iniciar l’activitat els infants hauran de pintar el plat de color rosa i deixar-lo assecar.\nUn cop estigui el plat sec, enganxaran 2 triangles fets de cartolina i l’envàs del “Petit suise”, simulant el nas i les orelles d’un porc i finalment hauran de dibuixar la boca i els ulls.\n– Plat de cartró\n– Envàs de “Petit suise”\nAquesta mascara s’utilitzarà per penjar-la a l’aula per tal de decorar l’aula de Carnaval.\nEs pot realitzar la mascara de qualsevol animal, i per això caldrà adaptar el color de pintura i objectes necessàries, per intentar que s’assembli el més possible a l’animal.\nEstimular la prensió i la pinça final al enganxar els gomets i decorar la faldilla.\nPracticar amb les tisores a l’hora de retallar les bosses d’escombreries.\nPotenciar el reciclatge amb bosses d’escombreries.\nUtilitzat la imaginació i la creativitat.\nAquest material durarà aproximadament 10 – 15 minuts.\nL’educador/a demanarà als infants que portin bosses d’escombraries de casa seva.\nAmb les bosses farem faldilles i pantalons de Hawaiana.\nPer fer les faldilles, els infants hauran de tallar tires, però deixant un tros sense tallar que serà el tros de d’alt de les faldilles.\nPer fer els pantalons, primer s`ha de retallar una tira al mig, per fer la forma de cada cama i l’educador/a ho enganxarà amb grapes. Seguidament amb les estisores es farà les tires, però deixant un tros sense fer-ne.\nPer finalitzar la disfressa, es poden decorar les faldilles i pantalons amb gomets.\nAquesta manualitat s’utilitzarà el dia de Carnaval per a disfressar-se.\nFitxa de hawaiana sandalies\nExperimentar amb la pintura diver màgic.\nTreballar i experimentar amb cartró.\nPotenciar la imaginació i la creativitat a l’hora de decorar les sabates.\nL’educador/a els proporcionarà amb els infant unes plantilles d’unes sandàlies i ells hauran de resseguir 4 siluetes i retallar-les.\nSeguidament, hauran de retallar una tira de cartró ondulat.\nUn cop ja tinguem tot el material retallat i preparat, construirem les sandàlies. Primer s’ha d’enganxar la tira del cartró ondulat, amb cercle posant-hi entremig una de la silueta de la sandàlia. Seguidament s’haurà d’enganxar l’altre silueta, per tal de que la sola de la sandàlia sigui més consistent.\nFinalment es pot decorar el cartró ondulat.\n– Cartró ondulat\nAquesta manualitat, la utilitzarem el dia de carnaval junt amb la disfressa de Hawaiana.


Solastàlgia, ecoansietat i refugiats climàtics - Diari de Girona\nSolastàlgia, ecoansietat i refugiats climàtics\ntemi vives rego 26.01.2021 | 23:45\nSolastàlgia, ecoansietat i refugiats climàtics Diari de Girona\nL'any 2005 el filòsof australià Glenn Albrecht va encunyar el terme «solastàlgia» per descriure l'angoixa, aflicció, desolació, nostàlgia o estrès provocats per desastres ecològics com el canvi climàtic global, boscos cremats, extinció de plantes o animals, contaminació, sequeres, etc. L'any 2015, la revista mèdica The Lancet, en un article modèlic, descriu com el canvi climàtic i els problemes ecològics impacten negativament en la salut i el benestar de l'ésser humà. És a dir, els desastres naturals i la incertesa que genera el canvi climàtic no només assolen poblacions, ecosistemes i terres de conreu, també poden provocar trastorns psicològics. Per tant, la primera conclusió que cal tenir en compte és que protegir el planeta també es protegir la nostra salut mental.\nLes societats que estan estretament vinculades al seu entorn són més susceptibles a l'hora de patir aquests trastorns psicològics. Per exemple, els grups que depenen fortament de l'agroecosistema són considerats particularment vulnerables. Hi ha molts exemples a l'Àfrica, on comunitats agràries han perdut recursos vitals a causa del canvi climàtic. Automàticament això implica que el nombre d'ecorefugiats augmenti en tot Àfrica en els últims anys.\nLa solastàlgia tendeix a afectar menys les poblacions més riques. És lògic, les famílies benestants poden mudar-se, reconstruir les seves cases o repoblar els seus cultius.\nNo és estrany, doncs, que en boca de cada vegada més experts hi ha l'expressió «trastorn per dèficit de naturalesa». Estem parlant del sentiment que t'envaeix quan notes que el teu entorn habitual està desapareixent. És això que sents quan el bosc en el qual jugaves s'incendia o pavimenten aquell parc i el converteixen en un pàrquing o les antany meravelloses cales de la Costa Brava es converteixen en un menyspreable conjunt d'apartaments, botigues i carreteres que durant unes poques setmanes s'abarroten de persones.\nNo voldria acabar aquesta alerta sense referir-me breument al concepte de «refugiat climàtic» (oficialitzat per la Unió Europea el maig de 2018). S'esmenta que prop de 26 milions de persones es veuen afectades cada any per inundacions, sequeres o tempestes a tot el món. Aquests episodis han fet que moltes persones s'hagin quedat sense casa o terres de conreu.\nLa solució es troba en el present i es diu prevenció, i sense aquesta la factura psicològica dels desastres naturals serà alta.


És Llicenciat en Psicologia i Màster Oficial de Recerca en Psicologia Aplicada a les Ciències de la Salut. És doctor en Psicologia de l’Esport per la Universitat Autònoma de Barcelona i actualment cursa el Màster Oficial de Teràpia Breu Estratègica del Centro di Teràpia Strategica.\nTé experiència professional tant en el camp de la docència i la investigació com en l’aplicat. És professor de psicologia de l’esport en cursos de postgrau, compta amb publicacions científiques, participacions en congressos i forma part del Grup de Treball de Psicologia de l’Arbitratge i el Judici Esportiu de Col·legi Oficial de Psicologia de Catalunya.\nLa seva experiència aplicada abasta l’esport d’alt rendiment i el formatiu. Ha treballat en el desenvolupament i implementació de serveis de psicologia de l’esport per a clubs i federacions i compta amb experiència tant en esports individuals com d’equip assessorant a esportistes, entrenadors i famílies.\nApassionat de l’esport i de la performance en totes les seves variants, la seva activitat esportiva ha estat vinculada principalment al futbol havent estat jugador, entrenador i àrbitre.\nEs va incorporar a EDUVIC en 2016 per treballar en un projecte vinculat a un club poliesportiu d’Alt Rendiment, i en l’actualitat segueix vinculat a el projecte formant part del Departament de Psicologia Aplicada a l’Esport de club.


EUA 1, UE 0\nJordi Angusto, Albert Lladó\nAquest títol seria el resultat d'una comparació d'ambdós costats de l'Atlàntic en relació a la sortida de la crisi internacional iniciada el 2008. Mentre que la crisi als EUA és quelcom del passat—malgrat que en fos l'origen—,a la UE gairebé s'ha cronificat. Un munt de factors ho expl...\nSón habituals els problemes de l'eurozona? Preguntin als Estats Units\nL’eurozona afronta, des de l’aprofundiment de la Gran Recessió, una crisi continua. Aquesta s’ha saldat, per ara, amb un reforçament de les estratègies expansives del Banc Central Europeu. L’ampliació del Quantitative Easing fins a la compra de deute privat és, de fet, l’últim capítol...


La Generalitat dóna a Intu una setmana més per a aportar la garantia d'1.000.000 d'euros i poder avançar en l'ATE | Valencia Extra\nLa Conselleria de Política Territorial, Obres Públiques i Mobilitat ha donat a Intu Found València SL una setmana més per a depositar la garantia d’un milió d’euros que es requereix per a tornar a avaluar ambiental del projecte del macrocentre comercial Port Mediterrani a Paterna, batejat després com Intu Mediterrani, i continuar així amb la tramitació de l’Actuació Territorial Estratègica (ATE).\nEl departament liderat per Arcadi España va enviar el mes de maig passat un requeriment a Intu Found València SL perquè depositar la citada garantia en un termini de quinze dies i avançar en l’ATE. El termini concloïa aquest dimarts, però la promotora va enviar un escrit per a sol·licitar que se li ampliara “almenys un mes addicional”, segons han traslladat a Europa Press fonts de la Conselleria.\nEn el seu escrit, Intu Found València SL demana que es tinga en compte el “complicat” que està sent per als operadors econòmics l’accés àgil a les garanties financeres de bancs o caixes d’estalvi en\nel context de la crisi econòmica motivada per la Covid-19, han explicat a Europa Press des de la conselleria. A més, la promotora posa l’accent en la “burocràcia interna de les entitats” que allarga l’aprovació d’aquesta mena de garanties.\nDesprés de rebre la sol·licitud, la Conselleria accedeix a ampliar el termini a la promotora, però l’ha fet tal com marca la normativa sobre les ATE$, això és, menys de la meitat del període de quinze dies que se li havia donat inicialment.\nAixí, Intu Found València SL té ara fins al dia 15 de juny a les 14.30 hores per a aportar els diners o un aval bancari o la Conselleria procedirà la “caducitat” de l’ATE per desestiment. No obstant això, des del departament amb competències en Política Territorial i Paisatge veuen amb “preocupació” que la promotora tinga problemes per a aportar 1 milió d’euros, quan la inversió del seu projecte per a Paterna frega els 500 milions.\nEl requeriment de la garantia es va produir després que el mes de juliol passat, el Tribunal Superior de Justícia de la Comunitat Valenciana rebutjara el recurs de la Generalitat contra la sentència de 2019 que anul·lava la resolució de la Conselleria Obres Públiques i Vertebració del Territori, de data 10 d’octubre de 2016, que denegava la proposta del Pla d’Actuació Territorial Estratègica (LLIGUE) ‘Port Mediterrani’ i demanava al Govern valencià un nou informe ambiental perquè el projecte siga sostenible.\nLa citada sentència obligava a retrotraure el procediment a la situació anterior a la resolució que en el seu moment va emetre Conselleria, exigint així la realització d’una nova avaluació ambiental del projecte, per la qual cosa Intu havia de tornar a aportar la garantia d’1 milió d’euros que establia l’Acord del Consell de 2013 que declarava el projecte Port Mediterrani com a actuació territorial estratègica, i que havia sigut retirada, per a continuar amb la seua tramitació.\nEn aquest escenari, el departament que lidera Arcadi España va enviar un primer escrit a Intu Found València després d’haver publicat en el DOGV una ressenya de la resolució del conseller perquè aportara la garantia en un termini de quinze dies. Des de llavors han passat quasi tres mesos i aquesta garantia no ha sigut constituïda, per la qual cosa, en cas de no presentar-se abans del 15 de juny, “es produirà la caducitat de l’ATE, entenent desistida la sol·licitud de l’empresa”, tal com va explicar en el seu moment la directora general de Política Territorial i Paisatge, Rosa Pardo, en ser preguntada sobre aquest projecte.\nNo és la primera vegada que se sol·licita aquesta garantia. El primer termini per a depositar-la vencia el passat 5 de maig. La mercantil va proposar llavors deixar com a garantia uns terrenys en lloc de l’import econòmic, però l’Acord del Consell de 2013 pel qual es declara l’ATE del projecte estableix que es regirà per la Llei de Contractes i aquesta no permet aportar una “garantia hipotecària”.\nCompromís recorda a Delegació de Govern que encara està esperant resposta sobre les PCR a les presons valencianes i les restriccions aplicades per la COVID\n17 − dotze =